《南塘泛舟》
明代·江以达

细竹横塘晚更幽，暖风纤月画船游。
斜穿绿屿轻烟散，忽送清尊碧树稠。
寂寞鱼龙窥醉语，留连花鸟放春愁。
杳然身世蓬瀛在，不道人间有十洲。

作者简介：明江西贵溪人，字于顺，号午坡。嘉靖五年进士。授刑部郎中，迁福建佥事、湖广提学副使。廉介方刚，不避权势，为楚藩所构，削籍。论诗专推何景明、李献吉，且谓献吉之文在苏轼、欧阳修之上。有《江午坡集》。